દેશ અને દુનિયાના પોલીસ દળોમાં બેજોડ હોવાનું ગુજરાત પોલીસને ગૌરવ આપનાર તેના રાજ્ય પોલીસ અનામત દળની વણકહી ગાથા ખરા અર્થમાં ઇતિહાસનું અનોખુ પૃષ્ઠ છે. આજે પણ 1965ના જંગમાં પોતાના સાથીદારોના મૃતદેહ સરહદથી ભૂજ સુધી લાવનાર ડ્રાયવર ભાણજીભા જાડેજા પોતાના નિવૃત્ત જીવનમાં જવામર્દીની ગાથાની ગવાહી આપે છે. તો મુંબઇના નિવૃત્ત પીઆઇ રમેશ ભોંસલે પોતાના પિતા ગણપત ભોંસલેની શહીદીની યાદ આવે ત્યારે લાગણીસભર બની જાય છે. સલામ છે અનોખા પોલીસ દળની દેશભક્તિની ગાથાને.